Gedagte vir die dag: Geestelike slaapsug | Maroela Media
Word wakker, jy wat slaap, en staan op uit die dood; en Christus sal jou lewe verlig. (Efesiërs 5:14)
Om jou geloof lewendig te hou moet jy gedurig daaraan werk. Dis fataal om op jou geestelike louere te rus, want in die lewe waartoe God jou geroep het, kan daar geen ydelheid wees nie. Hoe handhaaf 'n mens dan 'n lewende geloof?
'n Steeds dieper gebedslewe; 'n geïnspireerde en intelligente studie van die Bybel en deelname aan die gemeenskap van die gelowiges is essensiële faktore om geestelik te groei. Jy weet van hierdie dinge, die vraag is of jy hulle toepas.
Indien elke gelowige geestelik wakker word, sou die wêreld aan die brand gesteek word vir Christus. Dit sou die einde van geweld, rassespanning, bitterheid en gierigheid beteken en Christus Jesus sou as Koning regeer.
Heilige Meester, deur die inspirasie van u inwonende Heilige Gees is ek van plan om 'n besliste en wakker Christen tot u eer te wees. Amen.
Ek dank die Vader vir die wonderlike reën wat daar buite val en vra dat Hy ook sulke goeie reën na die ander droogte geteister gebiede sal stuur.Amen